વિવાદ વધી પડ્યો. ભારતનું ગૌરવ કરનાર યુવતીને તમે કેમ ચિલ્લર જેવી ગણાવી એવો વિરોધ થયો હતો. તેની પાછળ મૂળ નારાજી એ હતી કે તમે નોટબંધીની કેમ ટીકા કરી. નોટબંધીની ટીકા કરવા બદલ કશી ટીકા થાય તેમ નહોતી તેથી વિરોધીઓએ મોકો જોઈને થરૂર પર વાર કર્યો કે તમે એક યુવતીની મજાક કરી છે. તરત જ થરૂરે માફી પણ માગી લીધી અને કહ્યું કે પનને મજાકમાં સૌથી નીચેના લેવલનું માનવામાં આવે છે. ખાસ તો અલગ અલગ ભાષાના બે શબ્દોને ભેગા કરીને પન થાય ત્યારે વધારે નિમ્ન સ્તર થાય એવું મને સમજાયું એમ પણ થરૂરે કહ્યું.